ગુજરાતી થિયેટર ઇન્ડસ્ટ્રી દાયકાઓથી શિફ્ટ થઈને સબર્બમાં ચાલી ગઈ છે. નેવું ટકા ઍક્ટર, ડિરેક્ટર અને પ્રોડ્યુસર પણ સબર્બમાં ચાલ્યા ગયા છે. મને પણ મારા મિત્રો અને હિતેચ્છુઓ સબર્બમાં આવી જવાની સલાહ આપે છે, પણ મારું મન નથી માનતું. મને ક્યારેય નથી લાગતું કે હું આ એરિયા છોડીને બીજે ક્યાંય શાંતિથી રહી શકું. ખપ પૂરતું ક્યાંય જવું પડે તો હું જાઉં અને પછી પાછો સાઉથ મુંબઈમાં આવી જાઉં.